Aerodrom Bor

Za ostale upotrebe, pogledajte Bor (razvrstavanje). Aerodrom Bor se nalazi u ataru sela Slatina, prema reci Timok, iznad grada Bora i udaljen je od Zaječara 13 km. Izgrađen je 1985. godine. Njegova pista je presvučena „suvim asfaltom“ dužine 1.080 metara, 30 metara širine i zauzima površinu od 60 hektara. Uz aerodrom je tada izgrađena upravna zgrada sa hangarom. U izgradnji aerodroma učestvovala ja Vojska i RTB „Bor“. U osnovi je bio zamišljen kao sportski aerodrom, a predviđeno je da se koristi i kao turistički, odnosno kao aerodrom na koji mogu da sleću i laki putnički (poslovni) avioni. Sledeće godine nakon izgradnje, na njemu su održana dva takmičenja: 29. Jugoslovenski aeroreli i 34. Državno prvenstvo u skakanju padobranom. I ako se ubraja među najbolje sportske aerodrome u jugoistočnoj Evropi, godinama je bio gotovo zaboravljen, da bi početkom maja 1990. ovde sleteo prvi putnički avion JAT AN 28 sa 17 sedišta. Krajem prve decenije 21. veka, aerodrom se nalazio u zapuštenom stanju. Zahvaljujući pomoći RTB Bor, pista aerodroma je početkom 2012. godine znatno popravljena. Izgrađeni su afsaltni prilazni putevi do aerodroma i završeno opremanje upravne zgrade i velikog hangar. U maju 2012 držan je aero skup, kada je na njega sletelo oko 20 sportskih aviona iz svih krajeva Srbije. Trenutno nalazi u C kategoriji i na pistu mogu da sleću avioni do 5.700 kilograma nosivosti, što podrazumeva oko 40 putnika. Planovi i razvoj Master planom razvoja infrastrukture Srbija je definisano je da, pored postojanja međunarodnih aerodroma „Nikola Tesla“ u Beogradu i Konstantin Veliki u Nišu, bude još pet u sekundarnoj grupi, odnosno u drugoj kategoriji. Osim Aerodroma Bor, u sekundarnoj grupi bi bili: Vršac i tri vojna - Batajnica, Lađevci i Ponikve, koji bi eventulano, tako da bi u slučaju potrebe, brzo mogli da budu pretvoreni u međunarodne. U planu je asfaltiranjee postojeće staze, dogradnjom još oko 800 metara piste, kako bi se omogućilo sletanje avioni sa 70 mesta, kao i sticanje sertifikata za obavljanje i međunarodnog saobraćaja. Aero-klub Bor planira da napravi Servis za opštu avijaciju do 5.700 kg i takođe grad je našao potencijal Aerodrom i želi takođe da investira u razvoj aerodroma tj. svetala za noćno letenje i radio far za instrumetalne prilaze. RTB Bor planira da ponovo pokrene radove na ski centru Crni Vrh i na rekonstrukciji Hotela Borskog jezera. Kompanije i destinacije Izvori Vanjske veze Vesti o Aerodrom Bor B92 Vesti o Aerodrom Bor